toki Lonpasija (lombard) li toki pi kulupu Lasina. toki pi kulupu Kelita li namako e ona. kin la, toki majuna Lonkopasi li ante e ona. toki Lonpasija li jo e nasin mute, nasin ala li suli nanpa wan. jan li toki ni lon ma Lonpasija, lon ma poka, lon ma Pasiju kin. jan 3'80'00'00 li toki ni.
† ma pi open suno la, kalama /s/ en kalama /ts/ en kalama /ʃ/ li kama kalama [s], kalama /z/ en kalama /dz/ en kalama /ʒ/ li kama kalama [z].
ma pi pini suno la, kalama li ken awen lon tenpo suli li ken awen lon tenpo lili la ante ni li suli. ma pi open suno la, ante ni li suli ala, kalama li awen lon tenpo lili taso. kalama tu pi tenpo lili li lon poka la, sitelen la jan li tu e ona kepeken sitelen "-", la nimi ca-àl (soweli tawa) li lon.
nasin sitelen mute li lon. nasin sitelen ante li pona tawa nasin toki ante. jan li alasa pali e nasin sitelen ni: ona li pona tawa nasin ale pi toki ni. nasin ni li ken ike tawa jan tan ni: ona li ante tawa nasin sitelen pi toki ante, li kepeken sitelen mute, li ken ike tawa ilo sona.
anpa la, nimi mute li kepeken nasin mute.